Diari Oficial de la Generalitat Valenciana


Sumari del DOGV 9794, del 22-02-2024 (2024/1449)

RESOLUCIÓ de 14 de febrer de 2024, de la Conselleria d'Educació, Universitats i Ocupació, per la qual s'atribuïx la denominació específica de Benagéber a l'Institut d'Educació Secundària de San Antonio de Benagéber (45918605), d'esta localitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1449


Data del document
:   14-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 14 de febrer de 2024, de la Conselleria d'Educació, Universitats i Ocupació, per la qual s'atribuïx la denominació específica de Benagéber a l'Institut d'Educació Secundària de San Antonio de Benagéber (71539715), d'esta localitat. [2024/1449]  
El Consell Escolar de l'Institut d'Educació Secundària de San Antonio de Benagéber (93343119), d'esta localitat, en sessió celebrada el 25 de gener de 2024, va aprovar sol·licitar per a l'esmentat centre la denominació específica de Benagéber.  
Esta proposta va ser aprovada pel Consell Escolar Municipal de San Antonio de Benagéber, en sessió celebrada el 30 de gener de 2024. L'elecció de la denominació específica del centre es deu al fet que part de la població de Benagéber, a la comarca de la Serrania, es va traslladar en la dècada dels cinquanta a l'actual municipi de San Antonio de Benagéber, a la comarca del Camp de Túria, per la construcció d'un pantà en el seu territori d'origen.   
L'article 13 de la Llei orgànica 8/1985, de 3 de juliol, reguladora del dret a l'educació, establix que tots els centres tindran un nom específic.   
  
De conformitat amb l'article 5.6 del Decret 252/2019, de 29 de novembre, del Consell, de regulació de l'organització i el funcionament dels centres públics que impartixen ensenyaments d'Educació Secundària Obligatòria, Batxillerat i Formació Professional (DOGV núm. 8693, de 09/12/2019), la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal o, si no n'hi ha, de l'ajuntament on estiga radicat. La proposta de canvi inclourà la nova denominació i un informe en el qual es justifique la idoneïtat del canvi. La conselleria competent en matèria d'educació podrà no tindre en consideració la proposta anterior quan hi haja raons legals, d'interés general o circumstàncies justificatives que ho requerisquen.   
Vista la proposta del director general de Centres Docents i de conformitat amb esta, i en l'exercici de les facultats conferides per l'article 28 de la Llei 5/1983, de 30 de desembre, del Consell, i l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i en virtut de l'article 2.3 de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
Primer  
Atribuir la denominació específica “Benagéber” a l'Institut d'Educació Secundària de San Antonio de Benagéber, amb número de codi de centre 66587836.  
  
Segon  
Inscriure esta resolució en el Registre de centres docents de la Comunitat Valenciana.  
  
Tercer  
La present resolució farà efecte a partir de l'endemà de publicar-se en el Diari Oficial de la Generalitat Valenciana.   
  
Quart  
La present resolució posa fi al procediment administratiu i, contra esta, podrà interposar-se un recurs de reposició en el termini d'un mes a partir de l'endemà de la publicació en el Diari Oficial de la Generalitat Valenciana davant del mateix òrgan que va dictar el recurs, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
València, 14 de febrer de 2024.- El secretari autonòmic d'Educació (per delegació atorgada per Resolució de 13 d'abril de 2022, DOGV de 29/04/2022): Daniel McEvoy Bravo.